b'\n_START_ARTICLE_\nMachinedramon\n_START_SECTION_\nDigimon Advanture\n_START_PARAGRAPH_\n_NEWLINE_Kao i svi Gospodari tame, Machinedramon se pojavljuje prilikom "do\xc4\x8deka" djece u Digitalnom svijetu. Vrlo brzo ih napada svojim Giga topom, a nakon \xc5\xa1to uspiju pobje\xc4\x87i u Koloseum, pridru\xc5\xbeuje se ostaloj trojici kako bi eliminirali djecu odmah po dolasku. Nakon \xc5\xa1to su djeca uspjela (uz Chuumonovu i Piximonovu pomo\xc4\x87) pobje\xc4\x87i, povukao se, zajedno sa ostalim Gospodarima, na Spiralni brijeg i odatle oti\xc5\xa1ao u svoju domenu, gdje je \xc4\x8dekao djecu._NEWLINE_Nakon \xc5\xa1to su uspje\xc5\xa1no porazili MetalSeadramona i Puppetmona, djeca (odnosno njih 5) dolaze u Digitalni Grad, koji slu\xc5\xbei kao Machinedramonovo sredi\xc5\xa1te. Machinedramon je Digitalni Grad izradio na temelju elemenata iz raznoraznih gradova stvarnog svijeta (Slavoluk pobjede - Pariz; Kip slobode - New York; Crkva svetog Petra - Rim), a kao njegova obrana slu\xc5\xbei njegova Metalna carska vojska koja je sastavljena od velikog broja Tankmona i Mekanorimona, te sna\xc5\xbenih Megadramona i Gigadramona. Machinedramon boravi u tajnom sredi\xc5\xa1tu \xc4\x8dija lokacija nikada nije otkrivena, a iz kojeg ima pregled na cijeli grad. Kao njegovi asistenti slu\xc5\xbee dva Hagururumona koji njegove naredbe prenose glavnoj ra\xc4\x8dunalnoj jedinici. Machinedramon je, vrlo brzo po njihovom dolasku, saznao da su djeca u njegovoj domeni i odmah je aktivirao svoju vojsku kako bi ih uni\xc5\xa1tila. Kako si Izzy i Tai tada tra\xc5\xbeili lijek za Kari, Izzy je morao priklju\xc4\x8diti svoj laptop na gradsku mre\xc5\xbeu kako bi provjerio lijekove. Na taj je na\xc4\x8din Machinedramon uvijek znao gdje su, pa \xc4\x8dak i onda kada se Izzy priklju\xc4\x8dio kako bi provjerio poziciju Metalne carske vojske. Kada su Tai i Izzy shvatili kako ih je vojska uvijek uspjela prona\xc4\x87i, Izzy je uspio prevariti mre\xc5\xbeu i napraviti da izgleda kao da su istovremeno na nekoliko razli\xc4\x8ditih mjesta. Nakon po\xc4\x8detne zbunjenosti dvaju Hagururumona, Machinedramon je instantno naredio provedbu Plana Z, plana kojim bi vojska bez oklijevanja uni\xc5\xa1tila cijeli grad. Tako bi se osigurao i bez problema uni\xc5\xa1tio djecu. Tai i Izzy su, kada su shvatili da se grad uni\xc5\xa1tava, pohitali do vile gdje su bili ostali, no u trenutku kada su do\xc5\xa1li, jedna ju je raketa uni\xc5\xa1tila. No, na njihovu sre\xc4\x87u, Sora, T.K. i Kari su se spasili i tako je Tai dao lijek koji su uzeli. No, u tom ih je trenutku "do\xc4\x8dekao" sam Machinedramon koji se prvi puta pojavio sam u direktnom sukobu sa djecom. Aktivirao je svoj napad i pogotio zgradu ispred koje su bila djeca, uni\xc5\xa1tiv\xc5\xa1i ju u potpunosti, tako \xc5\xa1alju\xc4\x87i djecu u podzemlje grada._NEWLINE_U podzemlju su bili ponovo razdvojeni (Tai i Izzy su lutali kanalizacijama, a Sora, T.K. i Kari su prona\xc5\xa1li WaruMonzaemona i Numemone koje je ovaj izrabljivao). Nakon \xc5\xa1to su uspjeli pobje\xc4\x87i i poraziti WaruMonzaemona, ovaj se javio Machinedramonu kako bi ga izvijestio o situaciji. Kada mu, onako izubijan i izmoren, ka\xc5\xbee kako nije uspio, ovaj mu govori da je slobodan i aktivira ekslopziju koja je raznijela WaruMonzaemona. Machinedramon je ovim \xc4\x8dinom dokazao svoju nemilosrdnost, hladno\xc4\x87u i \xc4\x8dinjenicu da je iznimno bezosje\xc4\x87ajan, te da mu je jedini cilj posti\xc4\x87i uspjeh u onome \xc5\xa1to radi. Saznav\xc5\xa1i gdje su djeca, Machinedramon ponovo kre\xc4\x87e kako bi ih se rije\xc5\xa1io. Ubrzo ih prona\xc4\x91e, no suprostavi mu se Andromon, kojeg svlada bez ve\xc4\x87ih problema. Tada se naglo pojave Numemoni, koje je Kari oslobodila ropstva, i kolektivno napadnu Machinedramona, no ovaj ih sve ubije samo jednim napadom. Tada Kari energiju koju je imala preusmjeri u Agumona koji Digivoluira u WarGreymona. WarGreymon kre\xc4\x87e u posljednji napad protiv Machinedramona i uspije ga poraziti. Svojim ga je napadom sasjekao na nekoliko dijelova, te je Machinedramon po\xc4\x8deo nestajati dio po dio. Machinedramon je pora\xc5\xbeen, a djeca su dalje krenula na Spiralni vrh kako bi dovr\xc5\xa1ila svoj zadatak.\n_START_SECTION_\nDigimon Tamers\n_START_PARAGRAPH_\nMachinedramon se pojavljuje u posljednjim epizodama sezone, kada ga mo\xc5\xbeemo vidjeti me\xc4\x91u Digimona koje su Vrhovni Digimoni pozvali u pomo\xc4\x87 prilikom borbe s D-Reaperom u Digitalnom svijetu.\n_START_SECTION_\nDigimon Frontier\n_START_PARAGRAPH_\nMachinedramonovo pojavljivanje u ovom animeu tako\xc4\x91er je svedeno na cameo nastup. Kada Ophanimon pri\xc4\x8da djeci u tome kako je Cherubimon preoteo Seraphimonov dvorac sa svojom vojskom, Machinedramon se mo\xc5\xbee vidjeti u njegovoj vojsci me\xc4\x91u ostalim animalnim Digimonima koji su se prilju\xc4\x8dili Cherubimonu.\n_START_SECTION_\nDigimon Xros Wars\n_START_PARAGRAPH_\nU \xc5\xa1estoj sezoni animea, Machinedramon se pojavljuje u 14. epizodi kao jedan od slu\xc5\xbebenika Bagra vojske koji je pod kontrolom Lilithmon. Kada Taiki pomo\xc4\x87u svog Xros Loadera stvori piramidu oko koje se formira neprobojna barijera, Lilithmon pozove Machinedramona i naredi mu da uni\xc5\xa1ti barijeru. Machinedramon se u ovoj sezoni pojavljuje u ne\xc5\xa1to druga\xc4\x8dijem obliku, bez svojih topova na vrhu i s pink ogrlicom oko vrata. Ovdje je ujedno prikazan kao odani stroj bez imalo razuma koji dosljedno i doslovno slijedi upute svog gospodara. Nakon \xc5\xa1to je omogu\xc4\x87io SkullScorpiomonima uspinjanje do piramide i sam je krenuo i po\xc4\x8deo napadati saveznike djece. U jednom trenutku, na njegovoj se glavi pojavi Lilithmon, nakon \xc4\x8dega se svi SkullScorpiomoni paraliziraju na mjestu. Nakon kratkog iznena\xc4\x91enja, djeca i ostali Digimoni mogu promatrati kako Machinedramon jede podatke svih SkullScorpiomona i pretvara se u HiMachinedramona. HiMachinedramon znatno je sli\xc4\x8dniji izvornom Machinedramonu, uz izuzetak da mu je cjelokupni oklop grimizno crvene boje. Lilithmon mu naredi uni\xc5\xa1tenje Shoutmon X4K-a, no ispred njegovog napada doleti Baalmon i tako spasi Shoutmona, ali \xc5\xbertvuje sebe. No, isti taj Baalmon ubrzo do\xc5\xbeivi vlastitu transformaciju i postaje Beelzemon. Prije nego HiMachinedramon lansira novi napad, Beelzemon ispali svoj napad koji zavr\xc5\xa1i HiMachinedramonu u ustima. Nakon \xc5\xa1to se ovaj paralizira, mu\xc4\x8de\xc4\x87i se s tim napadom, Shoutmon X4K iskoristi situaciju i svojim ma\xc4\x8dem probije HiMachinedramona, nakon \xc4\x8dega ovaj pada i pretvara se u podatke.\n_START_SECTION_\nDigimon Adventure: Anode/Cathode Tamer\n_START_PARAGRAPH_\nMachiedramon je u ovoj igri glavni protivnik i uzrok cijelog kaosa u Digitalnom svijetu. No, u igri se pojavljuje u formi Millenniummona, nevjerojatno sna\xc5\xbenog Digimona \xc4\x8dija sama pojavnost uzrokuje smetnje u Digitalom svijetu. Millenniummon je nastao kao DNA fuzija izme\xc4\x91u umiri\xc4\x87eg Kimeramona i smrtno ranjenog Machinedramona, istog Machinedramona koji je bio \xc4\x8dlan Gospodara tame, ali je nakako pre\xc5\xbeivio borbu s WarGreymonom. Po uspostavljanju vlasti zarobio je svu djecu i o\xc5\xbeivio njihove prija\xc5\xa1nje neprijatelje (Devimona, Myotismona, Etemona i Piedmona) kako bih ih \xc4\x8duvali. Formirao je svoju vojsku i zapo\xc4\x8deo strahovladu, no ubrzo se pojavio njegov protivnik._NEWLINE_Taijev Agumon je nekako uspio pobje\xc4\x87i s Taijevim Digiviceom i pozvao je pomo\xc4\x87. Odazvao se dje\xc4\x8dak Ryo Akijama koji je ispo\xc4\x8detka mislio da se radi o snu, ali je na koncu ipak pristao po\xc4\x87i s Agumonom. Millenniummon se ne brine previ\xc5\xa1e oko njegovog dolaska, pa \xc4\x8dak ni oko \xc4\x8dinjenice da Ryo skuplja sve vi\xc5\xa1e saveznika, spa\xc5\xa1ava sve vi\xc5\xa1e djece i uni\xc5\xa1tava sve ve\xc4\x87i broj njegovih trupa. Nakon \xc5\xa1to oslobodi svu djecu osim Taija, Ryo dolazi do Millenniummonovog tabora gdje ga ispo\xc4\x8detka do\xc4\x8deka Machinedramon/Kimeramon (ovisi o igri) i tak nakon \xc5\xa1to Ryo porazi njega, pojavljuje se Millenniummon. Nakon te\xc5\xa1ke i iscrpne borbe, Ryo pobje\xc4\x91uje Millenniummona i spa\xc5\xa1ava Taija.\n_START_SECTION_\nDigimon Adventure 02: Tag Tamers\n_START_PARAGRAPH_\nIako i u ovoj igri ima puno ve\xc4\x87i i zna\xc4\x8dajniju ulogu kao Millenniummon, Machinedramon se pojavljuje kao neprijatelj u Ryovom dijelu igre u levelima Machine Base 2, Gear Base 2, ElectroBase 2 i Darkness Server 2, te u Kenovom dijelu igre u levelima Darkness (Ankoku i Yami) Server, Despair Server, Moon-Server, te kao jedan od bosseva u Millenniummonovom dvorcu.\n_START_SECTION_\nDigimon Adventure 02: D-1 Tamers\n_START_PARAGRAPH_\nIako u kao Moon=Millenniummon ima puno ve\xc4\x87u ulogu u ovoj igri, sam Machinedramon kao takav mo\xc5\xbee se dobiti spajanjem dva Hagururumona i dobivanjem dovoljno bodova za to spajanje (u igri je to spajanje znano kao jogress).\n_START_SECTION_\nDigimon Tamers: Brave Tamer\n_START_PARAGRAPH_\nVelik broj Machinedramona se u ovoj igri mo\xc5\xbee susresti u Millenniummonovom Svijetu kao jedan od brojnih neprijatelja koje igra\xc4\x8d mora poraziti. Digi-karta s likom Machinedramona se u ovoj igri naziva "Giga top", a Digimonu daje sposobnost u\xc4\x8denja Machinedramonovog Giga top napada. Giga top ima sposobnost da svim Digimona koje napadne nanosi \xc5\xa1tetu kao da su Digimoni Virus tipa.\n_START_SECTION_\nDigimon Tamers: Digimon Medley\n_START_PARAGRAPH_\n_NEWLINE_Machinedramon se pojavljuje kao protivnik u poglavljima "Saigo no Ankoku Digimon" i "Aratana Sekai" u ovoj igri, koja je uvelike temeljena na izvornom Digimon Adventure animeu. Ovakav rasplet igre referenca je na \xc4\x8dinjenicu da je u animeu Apocalymon koristio Machinedramonov napad prilikom sukoba s djecom.\n_START_SECTION_\nDigimon World\n_START_PARAGRAPH_\nU ovoj se igri Machinedramon pojavljuje kao Analogmanov partner i posljednji boss igre. Nakon \xc5\xa1to ga igra\xc4\x8d uspje\xc5\xa1no porazi, pojavljuje se svako mjesec dana ili u Ogremonovoj Utvrdi, ili u Ledenom Sveti\xc5\xa1tu ili u Vili Sivoga Lorda, a sam Hiro \xc4\x87e, umjeto u jednu od tamnica, u\xc4\x87i u tzv. Crnu dimenziju. Nakon \xc5\xa1to ga igra\xc4\x8d pobjedi na Beskrajnoj planini, postaje jedan od Digimona dostupnih za igru u multiplayer modeu. Zanimljivo je da se Machinedramon u ovoj igri tretira kao Digimon na Ultra levelu, ali to je samo zato \xc5\xa1to Mega level nije zastupljen u igri, te su svi Digimoni koji su zapravo na Mega levelu prikazani i kategorizirano kao Ultra level Digimoni.\n_START_SECTION_\nDigimon World 2\n_START_PARAGRAPH_\nNjegova uloga u ovoj igri je sporedna i mo\xc5\xbee se dobiti kao jedan od partner Digimona. Dva su na\xc4\x8dina kako je to izvedivo, prvi od njih je Digivoluiranje SkullGreymona, a drugi od njih je razmjena SkullGreymona u Digitalnom centru.\n_START_SECTION_\nDigimon World 3\n_START_PARAGRAPH_\nPojavljuje se kao jedan od brojnih slu\xc4\x8dajnih protivnika u Amaterasu Dum Dum tvornici, a kasnije ga se mo\xc5\xbee vidjeti kao partner Digimona jednog od Kraljevskih stra\xc5\xbeara u podzemnoj bazi Magasta.\n_START_SECTION_\nDigimon Digital Card Battle\n_START_PARAGRAPH_\nMachinedramon kao karta pripada skupini Mra\xc4\x8dnih Digimona, a kao protinik u igri pojavljuje se u Beskrajnom tornju gdje slu\xc5\xbei kao VenomMyotismonova desna ruka.\n_START_SECTION_\nDigimon World DS\n_START_PARAGRAPH_\nU ovoj igri Machinedramon je Digimon koji otima Phila, jednog Digimon istra\xc5\xbeiva\xc4\x8da. Uz pomo\xc4\x87 posebnog objekta, prije same borbe s njim biva prisiljen de-Digivoluiratu u SkullGreymona, te se igra\xc4\x8d s njim suo\xc4\x8dava u tom obliku. Ujedno, mo\xc5\xbee se dobiti Digivoluiranjem Megadramona, a mo\xc5\xbee se susreti u regiji Hard Mountains.\n_START_SECTION_\nDigimon World Dawn/Dusk\n_START_PARAGRAPH_\nMachinedramon se mo\xc5\xbee dobiti Digivoluiranjem SkullGreymona, a kasnije s Kimeramonom mo\xc5\xbee napraviti DNA Digivoluciju u Millenniummona.'